Lidya seg wakken tekcem-itt tuggdi teggugem awal ur tt-id-yuli ara, imi tessen baba-s amek iga, seg wasmi tella meẓẓiyet, cwit akka almi tḥulfa yewweḑ-itt yiwen ubeqqa imșerșer s amag-is dɣa imiren kan uzlend idammen-is deg yiwet n dqiqa, dɣa tger-d iman-is Wardiya gar-asen tenṭeq ɣer urgaz-is tenna-as: -Acu ik-yuɣen tselbeḑԑni, tebɣiḑ ad tenɣeḑ taqcict neɣ dacu ? mazel warԑed id newweḑ tebdiḑ tiyta n tijahli, asber tura ad nefhem qbel dacu yellan, ur teẓmireḑ ara dɣa ad terĝuḑ ar ticki ad nehḑer, ur nreggel ara fiḥel ma nezhen deg-neɣ medden.